**ELŐZETES HATÁSVIZSGÁLAT**

**a fizetőparkolók működésének és igénybevételének rendjéről**

**szóló 21/2012. (V.10.) önkormányzati rendelet módosításához**

1. **Társadalmi hatások**

A fizetőparkolók működésének és igénybevételének szabályozása Szombathely városban 1996. év óta helyi rendeletben történik. A Vásárcsarnok és környéke parkoló közvetlen a Szent Márton utca 51 sz. ház szomszédságában van, a gépjárművek parkolása az ingatlanhoz tartozó parkolókban nincs megoldva. Ezért indokolt, hogy a Szent Márton utca 51 sz. alatti ingatlan kerüljön be a lakossági kedvezményes bérletrendszerébe.

1. **Gazdasági, költségvetési hatások**

Lakossági kedvezmény többletbevételt eredményezhet.

1. **Környezeti hatások**

Megfelelő ellenőrzés mellett, a fizetőparkolók használata során, illetve a használat befejezését követően rendezettebbé válhat a környezet, a lakóutak parkolási célú igénybevétele csökkenhet, ezáltal a káros anyag kibocsátás is csökken.

1. **Egészségi következmények**

A rendeletnek egészségi következményei közvetlenül nem mutathatók ki.

1. **Adminisztratív terheket befolyásoló hatások**

A fizetőparkolók működésének és igénybevételének szabályozásával kapcsolatos adminisztratív terhek nem változnak.

1. **A jogszabály megalkotásának szükségessége, a jogalkotás elmaradásának várható következményei**

A parkoló gépjárművek forgási sebességét a bevezetett intézkedés nem befolyásolja.

1. **A jogszabály alkalmazáshoz szükséges személyi, szervezeti, tárgyi és pénzügyi feltételek:**

A rendelet módosításához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**